Gandia reprén els Premis Ovidi de música en valencià suspesos per la DANA
15 enero 2025

## Gandia reprén els Premis Ovidi de música en valencià suspesos per la DANA15 enero 2025Última actualización: 15 enero 2025

![](../gestion/img/d7e051f1408addf341e6261e9cb488fa08460e2fbd91c8f5fd2538b9de215863.jpg)  
  

Finalment, Gandia acollirà el diumenge pròxim, l’edició 19 dels Premis Ovidi de música en valencià que reconeixen a través de diverses categories els treballs dels músics que han publicat un disc en la nostra llengua durant 2023. La gala de lliurament, que es va suspendre el 10 de novembre passat com a conseqüència de la DANA i en senyal de dol per les víctimes, serà a les 19.00 h, al Teatre Serrano, amb accés lliure a la ciutadania.

Així ho ha recordat aquest matí la regidora de Política lingüística, **Esther Sapena.** L’Ajuntament de Gandia dona suport als Premis Ovidi a través de l’Agència municipal AVIVA Gandia de Promoció del valencià.

Els premis Ovidi de música en valencià s’atorguen per part del Col·lectiu Ovidi Montllor, el qual va nàixer l’any 2005 com a plataforma orientada a donar presència pública als músics que utilitzen la nostra llengua en les seues creacions. De fet, entre els mèrits està el d’aconseguir aixoplugar tots els intèrprets valencians en un moment excel·lent de la música en valencià quant a creativitat i dinamisme, _«un moment dolç que tan sols es fa agre per la manca de suport de les institucions públiques valencianes._ _Per sort, algunes administracions com l’Ajuntament de Gandia donem suport a iniciatives com aquesta tan importants per a la cura, promoció i difusió de la nostra cultura i la llengua d’Ausiàs March, Joanot Martorell o Roís de Corella. També d’Estellés que, era de Burjassot, però que el sentim molt nostre com a poeta del poble, però també pel seu lligam afectiu a la ciutat a través de la seua parella, Isabel Lorente. A qui dediquen, per cert, l’edició dels Premis Ovidi d’enguany, coincidint amb el centenari del seu naixement. Nosaltres també_ _hem_ _commemorant l’Any Estellés amb moltes activitats..._ _Gandia és la casa_ _dels clàssics de la nostra literatura,_ _i_ _dels poetes, els músics de les paraules:_ _Joan Climent, Josep Piera, Teresa Pascual, Maria Josep Escrivà, Joan Deusa… de Marifé Arroyo, «la Mestra»_ _i mols altres._ _I, com no, bressol d’alguns dels músics valencians i en valencià més importants dels darrers anys…»._

La regidora també ha destacat la tradició musical de la nostra ciutat, que s’ha vist reflectida també en els Premis Ovidi: _«Els germans_ _**Eva i Carles Dénia;**_ _Carles_ _guanyador en 2012 i_ _Eva__, premiada per la seua trajectòria artística en 2022. Els_ _**ZOO**__, liderats per Panxo, que han obtingut 5 premis Ovidi al llarg de la seua trajectòria, 1 en 2017 i 4 en 2021..._ _**Carles Pastor**__, al 2018. O, l’any passat,_ _**Sa Pena**__, amb el cantant Ausiàs Galbis. I a pocs quilòmetres d’ací, també de la Safor, d’una altra terra de poetes com Oliva,_ _**la Maria**__, la gran triomfadora de l’any passat»._

**C****ategories**

Estilístiques: millors discs de cançó d’autor, folk, hip hop / electrònica, pop, rock, mestissatge i música familiar; Tècniques: millor cançó, millor lletra i millors arranjaments / producció; Visuals: millor disseny de coberta i millor videoclip; Escola Valenciana: millor treball d’artistes revelació; Extraordinària: millor musicació d’un poema de Vicent Andrés Estellés.

Els dos jurats, musical i visual, estaran composts per professionals independents del món de la crítica musical, i del disseny gràfic i la producció audiovisual, respectivament.

Juntament amb al de la trajectòria artística també s’hi lliurarà el de suport a la música en valencià, que enguany recau en Germà Alcayde de la Plataforma música en valencià, que va començar fa prop de tretze anys per difondre l’actualitat de la música en català al País Valencià de manera desinteressada.  
  
**Homenatge a Estellés**

Vicent Andrés Estellés estarà present en diferents actuacions durant la gala, a propòsit del centenari del naixement de l’homenot de Burjassot. Fins i tot en el cartell anunciador dels Premis Ovidi, dissenyat per Cèsar Amiguet i basat en l’obra _Coral romput (2005)_ de l’artista alcoià Antoni Miró (1944), molt amic d’Ovidi Montllor (Alcoi, 1942 - Barcelona, 1995).

_«En definitiva, que és una gran satisfacció per_ _a_ _Gandia, primera capital cultural valenciana, acollir_ _diumenge_ _la gala que reconeix el treball de totes les persones que es dediquen a la música en la nostra llengua»_, ha conclòs la regidora.